fi fi fi fi fi fi fi fi fi fi id fi id fi fi fi fi fi fi fi fi fi fi fi fi fi fi fi fi fi fi fi fi fi eo fi fi ceb en nl ca it fr fi fi fi fi sv fi es tr es en en en
Edellisessä blogipostauksessamme kävimme läpi ennakkoperintärekisteriä ja siihen liittymiseen kuuluvia useita hyötyjä. Kun vauhtiin on päästy, otetaan käsittelyyn seuraavaksi toinen vähintään yhtä tärkeä yritysrekisteri, kaupparekisteri.
Kaikessa yksinkertaisuudessaan kaupparekisteri on julkinen ja samalla virallinen rekisteri Suomessa toimivista yrityksistä, asunto-osakeyhtiöistä ja asumisoikeusyhdistyksistä. Valtaosa suomalaisista yrityksistä on merkitty kaupparekisteriin ja joka päivä patentti-ja rekisterihallituksen yhdessä verohallinnon kanssa ylläpitämään rekisteriin merkitään noin 150 yritystä lisää.
Siinä missä ennakkoperintärekisteri on yrityksille suositeltava, mutta osin vapaaehtoinen, kaupparekisterin kohdalla joustoa on huomattavasti vähemmän. Ainoastaan tietyille liikkeen- ja ammatinharjoittajille kaupparekisterimerkintä ei ole pakollinen. Esimerkiksi kaikkien osakeyhtiöiden, avoimien yhtiöiden, kommandiittiyhtiöiden sekä osuuskuntien on kuuluttava kaupparekisteriin. Uusien yritysten onkin lähes aina ilmoittauduttava kaupparekisteriin ja ilmoituksen on tapahduttava ennen yritystoiminnan aloitusta.
Mitä hyödyn kun yritykseni kuuluu kaupparekisteriin?
Mitä kaupparekisteriin merkitseminen sitten mahdollistaa yritykselle? Varmasti yksi selkeimmistä ja näkyvimmistä hyödyistä on se, että merkintä mahdollistaa yrityksen nimen suojaamisen. Tämä tarkoittaa sitä, että toinen elinkeinonharjoittaja ei saa Suomessa käyttää samaa nimeä yrityksellänsä. Yritysten toimiessa samalla toimialalla, nimi ei saa olla sama, mutta ei myöskään helposti sekoitettavissa jo aiemmin rekisteröityyn nimeen.
Kuten ennakkoperintärekisterin kohdalla, myös kaupparekisterimerkintä on edellytys yritysrahoituksen saamiselle. Esimerkiksi yrityskiinnitys, joka voi toimia luoton vakuutena voidaan myöntää vain kaupparekisteriin merkityn yrityksen omaisuudelle. Myös Rahoittaja.fi yritysrahoitus edellyttää kaupparekisterimerkintää.
Useimmissa tapauksissa kaupparekisterimerkintä on siis pakollinen, joten usein ylipäätänsä yritystoiminnan harjoittaminen on mahdotonta ilman kaupparekisterimerkintää. Myös monet liikkeen- ja ammatinharjoittajat, kuten kalastajat tai maatilataloutta harjoittavat liittyvät kaupparekisteriin, vaikkei se heille aina pakollista olekaan. Kaupparekisteri mahdollistaa monien toimeksiantojen syntymisen, asiakassuhteiden helpomman ylläpidon ja ylipäätänsä verkostoituminen ja toiminnan kasvu mahdollistuu.
3 tärkeintä syytä kuulua kaupparekisteriin?
* Varmin tapa suojata yrityksen toiminimi
* Rahoituksen saaminen mahdollistuu
* Toimeksiantojen saaminen mahdollistuu
Miten haen yritykseni kaupparekisteriin?
Perustamisilmoitus kaupparekisteriin liittymisestä tehdään patentti-ja rekisterihallinnon sekä verohallinnon yhdessä ylläpitämään yritys- ja yhteisötietojärjestelmään Ilmoittautuminen on siis tehtävä ennen toiminnan aloittamista. Osakeyhtiöt voivat tehdä ilmoittamisen sähköisesti, muut yritysmuodot tekevät ilmoituksen yhteisötietojärjestelmän sivuilta löytyvillä lomakkeilla. Kaupparekisteriin ilmoittautumisesta peritään käsittelymaksu. Samolla lomakkeilla voi ilmoittautua myös muihin yritystoiminnan kannalta tärkeisiin; ennakkoperintä– ja arvonlisäverovelvollisten rekistereihin, vakuutusmaksuverovelvolliseksi sekä tarvittaessa työnantajarekisteriin.
Lisätietoja kaupparekisteristä löytyy patentti- ja rekisterihallituksen kotisivuilta sekä verohallinnon kotisivuilta.
Laskurahoitus talouden ajautuessa taantumaan 8.9.2022
Oma pääoma vs. Vieras pääoma 7.9.2022
Kesän 2022 aukioloajat 30.6.2022
Hae meille töihin! 1.12.2021
Rahoittaja.fi on nyt Corona Capital 29.10.2021
Arkisto Valitse kuukausi syyskuu 2022  (2) kesäkuu 2022  (1) joulukuu 2021  (1) lokakuu 2021  (2) toukokuu 2021  (2) huhtikuu 2021  (1) maaliskuu 2021  (1) joulukuu 2020  (1) lokakuu 2020  (3) syyskuu 2020  (5) elokuu 2020  (1) kesäkuu 2020  (1) toukokuu 2020  (1) huhtikuu 2020  (1) maaliskuu 2020  (1) helmikuu 2020  (3) joulukuu 2019  (1) syyskuu 2019  (3) elokuu 2019  (2) kesäkuu 2019  (3) huhtikuu 2019  (2) maaliskuu 2019  (2) helmikuu 2019  (1) tammikuu 2019  (2) joulukuu 2018  (2) marraskuu 2018  (1) lokakuu 2018  (1) syyskuu 2018  (1) elokuu 2018  (1) kesäkuu 2018  (2) toukokuu 2018  (2) huhtikuu 2018  (1) maaliskuu 2018  (1) helmikuu 2018  (2) tammikuu 2018  (1) joulukuu 2017  (3) marraskuu 2017  (1) lokakuu 2017  (2) syyskuu 2017  (2) elokuu 2017  (2) heinäkuu 2017  (2) kesäkuu 2017  (4) toukokuu 2017  (2) huhtikuu 2017  (2) maaliskuu 2017  (1) helmikuu 2017  (2) tammikuu 2017  (5) joulukuu 2016  (4) marraskuu 2016  (1) lokakuu 2016  (4) syyskuu 2016  (3) elokuu 2016  (2) heinäkuu 2016  (2) kesäkuu 2016  (2) toukokuu 2016  (3) huhtikuu 2016  (3) maaliskuu 2016  (2) tammikuu 2016  (1) joulukuu 2015  (1) lokakuu 2015  (2)
Innopoli 3, B-talo 2. krs.
+358 (0) 290 300 400
© Corona Capital Oy - Suunnittelu ja tuotanto Forma Design & Monkinmedia